sagorsarker/bangla-wikipedia huggingface dataset:
ইমাটিনিব

ইমাটিনিব বা গ্লিভেক সাম্প্রতিকালে আলোড়ন সৃষ্টিকারী এক ক্যান্সার নিরাময়কারী ঔষধ। নোরভাটিস ইন্টারন্যাশনাল এজি এর ফার্মাসিস্ট, নিকোলাস ল্যানডন, ১৯৯৮ সালে এর উদ্ভাবন, যা প্রাথমিক পর্যায়ে লিউকিমিয়ার নিরাময় হিসেবে ২০০২ অবধি অনুমোদন পাওয়া পর্যন্ত পরিক্ষামূলকভাবে রোগীদের দেওয়া হয় এবং তা ফলপ্রসূ হয়। তবে, এর মধ্যে আন্ত্রিক ক্যান্সারে আক্রান্ত এক মার্কিন সাইকোলোজিস্ট এই ঔষধ সেবন করেন এবং এর অসাধারণ ফলাফল পান, যা পরবর্তীতে মেডিক্যাল সাইন্সে মিরাকল হিসেবে বিবেচিত হয় এবং অন্ত্র সংক্রান্তিয় ক্যান্সারে এর ব্যবহার শুরু হয়।
ওয়াং কিয়াং

"'ওয়াং কিয়াং" () (১৬ জানুয়ারি ১৯৭৫ - ১৭ নভেম্বর ২০০৫) চীনের লিয়াওনিং প্রদেশের কুয়ান্ডিয়ান মাঞ্চু স্বায়ত্তশাসিত অঞ্চলের বুডাইউয়ান শহরে জন্মগ্রহণকারী এক ধারাবাহিক খুনি।
ওয়াং কিয়াং লিয়াওনিং প্রদেশের কাইয়ুনে বেড়ে ওঠে। তার বাবা সন্তানদের মারধর করা ছাড়াও মদ্যাসক্ত ছিলেন এবং ওয়াং কিয়াংকে বিদ্যালয়ের চৌকাঠ মাড়াতে দেন নি।
১৯৯৫ সালের ২২ জানুয়ারি ওয়াং কিয়াং জীবনের প্রথম খুন করে। ২০০৩ সালের ১৪ জুলাই তাকে গ্রেফতার করা হয়। সে ৪৫ টি খুন ও ১০ টি ধর্ষণের দায়ে অভিযুক্ত হয়েছিল। সে কিছু যুবতীকে হত্যার পর তাদের মৃতদেহের সাথে যৌনসঙ্গমেও লিপ্ত হয়েছিল।
বিচারে তার মৃত্যুদণ্ড হয় এবং ২০১৫ সালের নভেম্বর মাসে তার মৃত্যুদণ্ড কার্যকর করা হয়।
মোহাম্মাদ মাকসুদুর রহমান

ইনফ্যান্টরি রেজিমেন্টে বাংলাদেশ সেনাবাহিনীতে ২০ ডিসেম্বর ১৯৮৫ সালে কমিশন করা হয়। ১৩তম বিএমএ দীর্ঘ কোর্সের অংশ ছিলেন। মিরপুরের ডিফেন্সিং স্টাফ কমান্ড অ্যান্ড স্টাফ কলেজের ডিরেক্টরিং স্টাফ হিসেবেও দায়িত্ব পালন করেন। ১৯ নভেম্বর, ২০১৩ থেকে ১৯ নভেম্বর ২০১৫ পর্যন্ত তিনি বাংলাদেশ ইনস্টিটিউট অব পিস এন্ড সিকিউরিটি ট্রেনিং এর কমান্ড্যান্ট জেনারেল ছিলেন। প্রেসিডেন্ট গার্ড রেজিমেন্ট (পিজিআর) তিনি কমান্ডার হিসাবেও দায়িত্ব পালন করেন। তিনি মিরপুরের ডিফেন্স সার্ভিসেস কমান্ড এবং স্টাফ কলেজের স্নাতক। তিনি মালয়েশিয়ায় ভিআইপি সুরক্ষা কোর্স সম্পন্ন করেছেন। বগুড়া ক্যান্টনমেন্টে ও জালালাবাদ ক্যান্টনমেন্টের স্কুল অব ইনফ্যান্ট্রি অ্যান্ড টেকটিক্স (এসআইএন্ড টি) এর প্রশিক্ষক এবং নন কমিশনার অফিসার একাডেমী (এনসিওএ) হিসেবে কাজ করেন। ১০ম পদাতিক ডিভিশন এবং কক্সবাজার এলাকাকের এরিয়া কমান্ডার ছিলেন। এরপর তিনি মহাপরিচালক (ডিজিপিপি) হিসাবে দায়িত্ব পালন করছেন। তিনি ২০২২ সালের সেপ্টেম্বরে অবসরে যান।
সুদান এর দারফুরের ইউএনএএমআইডি - এর ডেপুটি ফোর্স কমান্ডার হিসাবে দায়িত্ব পালন করেছিলেন।
সুনীল জয়াসিংহে

সুনীল অশোক জয়াসিংহে (; জন্ম: ১৫ জুলাই, ১৯৫৫ - মৃত্যু: ২০ এপ্রিল, ১৯৯৫) মাতুগামায় জন্মগ্রহণকারী প্রথিতযশা শ্রীলঙ্কান আন্তর্জাতিক ক্রিকেটার ছিলেন।</small> শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৯ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন সুনীল জয়াসিংহে।
১৯৭৯ সালে ব্রিটিশ উপনিবেশে প্রথম-শ্রেণীর ক্রিকেট খেলাগুলোয় অংশ নিয়েছেন তিনি। কলম্বোর নালন্দা কলেজে পড়াশোনা করেছিলেন সুনীল জয়াসিংহে। ১৯৭৪ সালে কলেজের প্রথম একাদশ দলের নেতৃত্ব ছিলেন তিনি। বেশ কয়েকবছর ব্লুমফিল্ড ক্রিকেট ক্লাবের পক্ষে খেলেন। ১৯৮২-৮৩ মৌসুমে লাকস্প্রে ট্রফিতে কলম্বো ক্রিকেট ক্লাবের বিপক্ষে ২৮৩ রানের পর্বতসম ইনিংস খেলেন। তবে, এ প্রতিযোগিতাটি ১৯৮৮-৮৯ মৌসুম থেকে প্রথম-শ্রেণীর মর্যাদাপ্রাপ্ত হয়।
সমগ্র খেলোয়াড়ী জীবনে দুইটিমাত্র একদিনের আন্তর্জাতিকে অংশ নিয়েছিলেন সুনীল জয়াসিংহে। ৯ জুন, ১৯৭৯ তারিখে নটিংহামে নিউজিল্যান্ডের বিপক্ষে ওডিআই অভিষেক হয় তার। পরবর্তী ও সর্বশেষ ওডিআই হিসেবে ১৬ জুন, ১৯৭৯ তারিখে ম্যানচেস্টারে ভারতের বিপক্ষে খেলেছিলেন। উভয় ওডিআইই ১৯৭৯ সালে ইংল্যান্ডে অনুষ্ঠিত ক্রিকেট বিশ্বকাপের দ্বিতীয় আসর ছিল।
২০ এপ্রিল, ১৯৯৫ তারিখে মাত্র ৩৯ বছর বয়সে আত্মহননের পথে ধাবিত হন সুনীল জয়াসিংহে।
দারুল উলুম ওয়াকফ দেওবন্দ

আল-জামিয়া আল-ইসলামিয়া দারুল উলুম ওয়াকফ দেওবন্দ বা দারুল উলুম ওয়াকফ দেওবন্দ (, আরবি ও ) ভারতের একটি মাদরাসা। কারী মুহাম্মদ তৈয়বের সাথে ১৯৮০ সালে দারুল উলুম দেওবন্দের প্রাশাসনিক বিরোধের ফলে ১৯৮২ সালে আনজার শাহ কাশ্মীরির সহযোগিতায় সালেম কাসেমি এটি প্রতিষ্ঠা করেন।
১৮৬৬ সালের ৩১ মে প্রতিষ্ঠিত হয় দারুল উলুম দেওবন্দ। দারুল উলুম দেওবন্দের শতবার্ষিকী সম্মেলনের পর প্রতিষ্ঠানে প্রশাসনিক মতবিরোধ দেখা দেয়। যার ফলে ১৯৮২ সালে সালেম কাসেমি ও আনজার শাহ কাশ্মীরি প্রতিষ্ঠা করেন দারুল উলুম ওয়াকফ দেওবন্দ। মাদ্রাসার বর্তমান পরিচালক সুফিয়ান কাসেমি।
দারুল উলুম ওয়াকফের গবেষণা বিভাগ 'হুজযাতুল ইসলাম একাডেমী'। এই একাডেমী দেওবন্দের পণ্ডিতদের বিশেষত কাসেম নানুতুবির আদর্শ বাস্তবায়নে কাজ করে। আরবি ও ইংরেজি ও স্থানীয় ভাষায় লেখে প্রকাশ, বক্তৃতা সহ নানা কার্যক্রম পরিচালনা করা হয় এই একাডেমীর ব্যানারে।
মাধবপাশা জমিদার বাড়ি

মাধবপাশা জমিদার বাড়ি বাংলাদেশ এর বরিশাল জেলার বাবুগঞ্জ উপজেলার মাধবপাশা নামক স্থানে অবস্থিত এক ঐতিহাসিক জমিদার বাড়ি। যা আগে একটি রাজবংশ ছিলে। পরে রাজবংশ থেকে জমিদারে পরিণত হয়। 
এই জমিদার বংশধররা মূলত একটি রাজবংশ ছিল। তাদের ছিল স্বাধীন রাজত্ব। প্রায় ১৪০০ শতক থেকে ১৬০০ শতক পর্যন্ত তারা স্বাধীনভাবে রাজ্য পরিচালনা করেছিলেন। পরবর্তীতে মুগল শাসনামলে ১৬১১ খ্রিষ্টাব্দে রাজা রামচন্দ্র মুগল বাহিনীর কাছে আত্মসমর্পণ করেন। এরপর এটি রাজশাসন থেকে জমিদারে পরিণত হয়। অর্থাৎ মুগলদের শাসনের আওতাধীন তারা জমিদারী এলাকা হিসেবে অন্তর্ভুক্ত হয়। এরপর থেকে এটি রাজপরিবার থেকে জমিদার পরিবারে পরিণত হয়। সেই মোতাবেক রামচন্দ্রই এই জমিদার বাড়ির প্রথম জমিদার। এরপর কীর্তিনারায়ণ, বাসুদেবনারায়ণ, প্রতাপনারায়ণ, প্রেমনারায়ণ, উদয়নারায়ণের, শিবনারায়ণ, লক্ষ্মীনারায়ণ ও জয়নারায়ণ জমিদার হন। তবে এই বংশের গোড়াপত্তনকারী ছিলেন চন্দ্রদ্বীপ রাজ। তিনি হলেন রাজবংশের গোড়াপত্তনকারী এবং প্রথম রাজা। ব্রিটিশ শাসনামলে চিরস্থায়ী বন্দবস্ত এর সময় জমিদার ছিলেন জয়নারায়ণ। তখন এর রাজস্ব ধরা হয়েছিল ৮৩০০০ সিক্কা। যা জয়নারায়ণের পক্ষে পরিশোধ করা সম্ভব ছিলো না। যার ফলস্বরূপ ১৭৯৯ সালে এই জমিদারী নিলামে উঠে। নিলামের মাধ্যমে এই জমিদারীর অধিকাংশ ক্রয় করেন সিংহ, জর্জ প্যানিয়াটি এবং মানিকমুদি নামে তিনজন। পরে জমিদারীর কিছু অংশ বাকী থাকে। আর এইভাবে বড় একটি রাজপরিবার থেকে জমিদার। আবার জমিদার থেকে একদম নিঃস্ব হয়ে যায় জমিদার বংশধররা। অবশেষে ১৯৫০ সালে জমিদারী প্রথা বিলুপ্তীর আইনের মধ্য দিয়েই এই জমিদার বাড়ির জমিদারীর অবসান ঘটে।
এখানে এখন ১৮০০ শতকে নির্মিত একটি ছয় কক্ষ বিশিষ্ট্য ভবন ও একটি দ্বিতল বিশিষ্ট্য দুর্গা মন্দির রয়েছে। আর এই বংশের স্মৃতিচিহ্ন হিসেবে দুর্গাসাগর দিঘি রয়েছে।
থিয়াগো হেনরিক গোমেজ দা রোচা

থিয়াগো হেনরিক গোমেজ দা রোচা হল একজন সাবেক ব্রাজিলীয় নিরাপত্তারক্ষী ও ধারাবাহিক খুনি, যে ৩৯ জন মানুষকে খুন করেছে বলে জবানবন্দি দিয়েছিল।
সে মোটরসাইকেলে করে তার শিকারকে অনুসরণ করত এবং গুলি করার পূর্বে 'ডাকাত, ডাকাত' বলে চিৎকার করত ও গুলি করার পর হাওয়া হয়ে যেত। সে 'ডাকাত, ডাকাত' বলে চিৎকার করলেও খুন করার পর কোনো জিনিস আত্মসাৎ করত। সে ব্রাজিলের গোইয়াস প্রদেশের বাস্তুহারা, নারী ও সমকামীদের টার্গেট করে খুন করে যাচ্ছিল। তার হাতে খুন হওয়া সর্বকনিষ্ঠ মানুষটি ছিলেন ১৪ বছর বয়সী এক কিশোরী এবং তার হাতে খুন হওয়া ব্যক্তিদের মাঝে ১৬ জন ছিলেন নারী।
থিয়াগো ভুয়া নেমপ্লেট দিয়ে মোটরসাইকেল চালানোর অপরাধে গ্রেফতার হয়েছিল। এর পূর্বে ২০১৪ এর জানুয়ারি মাসে গোইয়ানিয়ার এক সুপারমার্কেট থেকে এক মোটরসাইকেলের নেমপ্লেট চুরির জন্য সে পুলিশের নজরে পরেছিল। তাকে ধরার পর বেরিয়া আসে তার ধারাবাহিক খুনের গল্প। একটি মোটরসাইকেল, চুরি করা নেমপ্লেট, .৩৮ মিলিমিটারের একটি রিভলভার উদ্ধার হয় তার বাসা থেকে যেটা সে খুনের কাজে ব্যবহার করত। ২০১৪ সালের ১৬ অক্টোবর বাল্ব ফাটিয়ে সেটা দিয়ে কোমর ক্ষতবিক্ষত করে সে আত্মহত্যার চেষ্টা করেছিল। থিয়াগো দাবি করেছিল যে, ১১ বছর বয়সে প্রতিবেশীর কাছে যৌন নির্যাতনের শিকার হবার পর তার মাঝে অপরাধ প্রবণতা জন্ম নিয়েছিল। ব্রাজিলীয় আদালত থিয়াগোকে ৬৩০ বছরের কারাদণ্ড প্রদান করেছে।
মোহন কুমার

মোহন কুমার (জন্ম ১৯৬৩), যিনি সায়ানাইড মোহন নামেও পরিচিত, হল একজন ধারাবাহিক খুনি, যে বিবাহপ্রত্যাশী নারীদের হত্যা করত। সে ২০ জন নারীকে হত্যার দায়ে অভিযুক্ত।
সে ১৯৮০ সাল থেকে ২০০৩ সাল পর্যন্ত প্রাথমিক বিদ্যালয়ে শারীরিক শিক্ষার শিক্ষক হিসেবে কর্মরত ছিল। সে যৌতুক প্রদানে অক্ষম ও বিবাহপ্রত্যাশী নারীদের প্রলুব্ধ করত। সে যৌনমিলনের পর তাদেরকে সায়ানাইড পিল দিত এবংং তাদের কাছে এটাকে গর্ভনিরোধক পিল বলে অভিহিত করত। তাদের মৃত্যুর পর সে তাদের গহনাপত্র লুট করত।
তার বিরুদ্ধে ২০ টি খুনের অভিযোগ আনা হয়েছিল আদালতে।
২০১৩ সালের ডিসেম্বরে বিচার শেষে তাকে মৃত্যুদণ্ড প্রদান করা হয়। খুন ছাড়াও তার বিরুদ্ধে ব্যাংক ঋণ পরিশোধ না করার ও জালিয়াতির অভিযোগ আছে।
বেহেশতী জেওর

বেহেশতী জেওর () একটি বহুল পরিচিত ইসলামী বই। বইটির লেখকের নাম আহমদ আলী হলেও এটি আশরাফ আলী থানভীর নামে ছাপানো হয়। বইটি ফিকহ, ইসলামী আচারাদি ও নৈতিকতার বিষয়ে একটি নির্দেশিকা। বইটিতে ইসলামের পঞ্চস্তম্ভ বর্ণনা করা হয়েছে এবং অস্পষ্ট নীতিসমূহ ব্যাখ্যা করা হয়েছে। বাংলাদেশের প্রায় প্রতিটি মহিলা কওমি মাদ্রাসায় এ বই পড়ানো হয়ে থাকে। বইটির ইংরেজি অনুবাদ করেছেন আমেরিকার ক্যালিফোর্নিয়া বিশ্ববিদ্যালয়ের অধ্যাপিকা ও আমেরিকান হিস্টোরিকাল অ্যাসোসিয়েশনের সভাপতি বারবারা ডি. মেটকাল্ফ।
‘বেহেশতী জেওর’ উর্দু ভাষায় রচিত। এটি ১১টি খণ্ডে বিভক্ত। উর্দু থেকে এটি বাংলা ভাষায় অনুবাদ করেছেন শামসুল হক ফরিদপুরী। ‘বেহেশতী জেওর’ এর বঙ্গার্থ জান্নাতের গহনা বা স্বর্গের অলংকার। বিভিন্ন বিষয়ে ইসলামী মাসয়ালা-মাসাইলের জন্য বইটি বিখ্যাত।
এটি মূলত উর্দু ভাষার বই। বাংলা অনুবাদ করেছেন শামসুল হক ফরিদপুরী। বাংলাদেশ, ভারত ও পাকিস্তানে "বেহেশতী জেওর" বেশ জনপ্রিয় বই। মুসলিমদের ঘরে ঘরে এ বই বিদ্যমান। এটি মূলত মাসয়ালা-বিষয়ক বই। বাংলা সহ বেশ কয়েকটি ভাষায় অনুবাদ করা হয়েছে।
আটটি অধ্যায়ে বইটিকে ভাগ করা হয়েছে:
কথিত আছে আশরাফ আলী থানভী নামে ব্যাপক প্রচলন হলেও বইটির আসল সংকলক তিনি নন। “আহমদ আলী” নামে একজন আলেম এ বইয়ের আসল সংকলক। কিন্তু সংকলক হিসেবে আশরাফ আলী থানবীর নামে ভুলে প্রসিদ্ধি লাভ করেছে। বইটির শেষে কিছু তাবিজ ও বিভিন্ন চিকিৎসার কথা লেখা আছে। এসব বিষয়ে কিছুটা বিতর্ক ও সন্দেহের সৃষ্টি হয়।
কারী মুহাম্মদ তৈয়ব

কারী মুহাম্মদ তৈয়ব কাসেমি (জন্ম: ১৮৯৭ - মৃত্যু: ১৭ জুলাই ১৯৮৩) ভারতীয় ইসলামী চিন্তাবিদ। দেওবন্দি একজন ইসলামী পণ্ডিত ছিলেন। তিনি দারুল উলুম দেওবন্দের প্রতিষ্ঠাতা মুহাম্মদ কাসেম নানুতাবির দৌহিত্র। তিনি ১৯২৯ থেকে ১৯৮১ সাল পর্যন্ত দারুল উলুম দেওবন্দের মুহতামিম (উপাচার্য) ছিলেন। 
হাকীমুল ইসলাম কারী মুহাম্মদ তৈয়ব কাসেমি রহ. ১৮৯৭ সালে জন্মগ্রহণ করেন। ১৯২৮ থেকে ১৯৮০ সাল পর্যন্ত তিনি বিশ্বখ্যাত মাদরাসা দারুল উলুম দেওবন্দের মুহতামিমের (উপাচার্য) দায়িত্ব পালন করেন। তার মেয়াদে দারুল উলুম দেওবন্দের অভূতপূর্ব অগ্রগতি দেখা গেছে। তিনি অল ইন্ডিয়া মুসলিম পার্সোনাল ল’ বোর্ড প্রতিষ্ঠা করেন এবং মৃত্যুর আগ পর্যন্ত নেতৃত্ব দেন। 
আরও দেখুন: "দারুল উলুম দেওবন্দ"
১৯৮২ সালে আল্লামা আনোয়ার শাহ কাশ্মীরির পুত্র মাওলানা আনসার শাহ কাশ্মীরীর পাশাপাশি কারী মুহাম্মদ তৈয়বের পৃষ্ঠপোষকতায় তার পুত্র মুহাম্মদ সালেম কাসেমি প্রতিষ্ঠা করেন দারুল উলুম ওয়াকফ দেওবন্দ। 
হাকীমুল ইসলাম কারী মুহাম্মদ তৈয়ব কাসেমি রহ. বহু গ্রন্থ রচনা করেছেন। তার লেখা সব কটি বই বাংলা ও ইংরেজি সহ বিভিন্ন ভাষায় অনূদিত হয়েছে।
কয়েকটি উল্লেখযোগ্য গ্রন্থ: 
কারী মুহাম্মদ তৈয়ব নবী মুহাম্মদকে উৎসর্গীকৃত কবিতা সহ উর্দুতে অনেক কবিতা লেখেছেন। উল্লেখযোগ্য "নবী ই আকরাম শাফেঈ আজম", "কুরাই" একটি উল্লেখযোগ্য কাজ। তার কবিতার রচনাগুলি "ইরফান-ই-আরিফ" নামে একটি বই আকারে প্রকাশিত হয়েছে।
১৯৮৩ সালের ১৭ জুলাই ভারতের উত্তরপ্রদেশের সাহারানপুরের দেওবন্দে মারা যান। তার জানাজার ইমামতি করেন বড় ছেলে মাওলানা মুহম্মদ সালেম কাসেমি।
শবনম পারভীন

শবনম পারভীন একজন বাংলাদেশী অভিনেত্রী, পরিচালক এবং প্রযোজক। কৌতুক অভিনেত্রী হিসাবেও তার পরিচিতি রয়েছে। বাংলাদেশ টেলিভিশনে প্রচারিত জনপ্রিয় ম্যাগাজিন অনুষ্ঠান 'ইত্যাদিতে তিনি নাতির বিপরীতে নানি চরিত্রে অভিনয়ের জনপ্রিয়তা পান।
শবনম পারভীন তার পিতা-মাতার ইচ্ছার বিরুদ্ধে "কুমার খলির চর" নামে একটি খেলার মঞ্চে অভিনয়ের মাধ্যমে ১৯৮২ সালে অভিনয় পেশা শুরু করেন। পরে তিনি টেলিভিশন এবং রেডিও নাটকে কাজ করেন। পারভীন ১৯৮২ সালে প্রচারিত একটি টিভি মিউজিক ‘"দুটি গান-এর একটি সুরে’" অভিনয় করেন। যার প্রযোজক ছিলেন আলাউদ্দিন আহমেদ। ১৯৮৫ সালে কেএম আইয়ুব পরিচালিত "আগুণ পনি" চলচ্চিত্রে তার অভিষেক ঘটে।
শবনম পারভীন তার প্রযোজনা প্রতিষ্ঠান শবনম ফিল্মসের মাধ্যমে বেশ কয়েকটি চলচ্চিত্র তৈরি করেছেন। তার প্রথম উৎপাদন ছিল "মৃত্যুদণ্ড", পরে "পপী" "শত্রু", শুটার "স্রংগ্রাম", "ভায়ংকর নারী", "দূরদৃশ্য," "পামেলা" ও "কুখ্যাত জরিনা" । এছাড়া তিনি বেশি কিছু টেলিভিশন নাটক প্রযোজনা করেছেন।
শবনম পারভীন বর্তমানে বাংলাদেশ টেলিভিশনে (বিটিভি) প্রচারিত জনপ্রিয় ম্যাগাজিন অনুষ্ঠান "ইত্যাদিতে" নানি-নাতি অংশে অভিনয়ের জন্যে বিখ্যাত। এ অনুষ্ঠান তিনি তার নাতির হাস্যরসাত্মক ভঙ্গিতে নানি চরিত্রে অভিনয় করেন।
শবনম পারভীন ঢাকা উত্তরা থানার বাসিন্দা। ২০০৮ সালে যখন তিনি বাড়ি নির্মাণ করতে যান তখন ডাকাতদের একটি দল তাকে বাড়ি করতে বাধা দেয় এবং ৮ লাখ টাকা মূল্যের গহনাসহ নগদ অর্থ ছিনতাই করে নিয়ে যায়। তার বাবা ডাকাতদের বাধা দিতে গিয়ে মারা যান।
সালেম কাসেমি

মুহাম্মদ সালেম কাসেমি (৮ জানুয়ারি ১৯২৬ - ১৪ এপ্রিল, ২০১৮) ভারতীয় দেওবন্দি একজন ইসলামী পণ্ডিত ছিলেন। দারুল উলুম ওয়াকফ দেওবন্দের মুহতামিম (উপাচার্য) ছিলেন। তিনি দারুল উলুম দেওবন্দের প্রতিষ্ঠাতা মুহাম্মদ কাসেম নানুতাবির দৌহিত্র কারী মুহাম্মদ তৈয়ব কাসমির পুত্র। 
আল্লামা সালেম কাসেমি ১৯২৬ সালের ৮ জানুয়ারি ভারতের উত্তর প্রদেশের সাহারানপুর জেলার দেওবন্দ এলাকায় জন্ম গ্রহণ করেন। ১৯৪৮ সালে তিনি দেওবন্দ থেকে পড়ালেখা শেষ করেন। দারুল উলুম দেওবন্দে তার শিক্ষকগণের মধ্যে উল্লেখযোগ্য- মাওলানা হুসাইন আহমদ মাদানি, মওলানা ইজাজ আলী আমরোহী, মাওলানা ইব্রাহিম বালিয়াবি এবং মওলানা সৈয়দ ফখরুল হাসান মোরাদাবাদী। তিনি মিজান অধ্যয়ন করেন (আরবি ব্যাকরণ বই) মওলানা আশরাফ আলী থানভির অধীনে। 
তিনি দেওবন্দ থেকে পড়ালেখা শেষ করে সেখানেই ১৯৪৮ সালে শিক্ষকতা শুরু করেন। আল্লামা মুহাম্মদ সালেম কাসেমি দেওবন্দের প্রতিষ্ঠাতা আল্লামা মুহাম্মদ কাসেম নানুতাবির নাতি এবং কারী মুহাম্মদ তৈয়বের ছেলে। ১৯৮২ সালে দারুল উলুম দেওবন্দে মতবিরোধ শুরু হলে তিনি তার বাবা খতিবে ইসলাম আল্লামা তৈয়্যবের সঙ্গে ওয়াকফ দেওবন্দ প্রতিষ্ঠা করেন। অতঃপর মুহতামিম (উপাচার্য) ও শায়খুল হাদিসের ( ১৯৮২ সালে কারী মুহাম্মদ তৈয়বের মৃত্যুর পর) দায়িত্ব পালন করেন। দারস-ই-নিযামির সকল গুরুত্বপূর্ণ বই পাঠদান করেছেন তিনি, তবে তার "শরহ আকাদদের" পাঠদান ব্যাপক সুনাম কুড়িয়েছে। ১৯৮২ সালে প্রতিষ্ঠার পর থেকে মৃত্যু পর্যন্ত মুহাম্মদ সালেম কাসেমি দারুল উলুম ওয়াকফ দেওবন্দের মুহতামিম (উপাচার্য) ছিলেন। 
আল্লামা মুহাম্মদ সালেম কাসেমির কিছু উল্লেখযোগ্য রচনা:
মুহাম্মদ সালেম কাসেমি তার জীবনকালের সময় নিম্নোক্ত পদে ছিলেন:
মুহাম্মদ সালেম কাসেমি ২৯ শে এপ্রিল ২০১৮ সালে ৯২ বছর বয়সে মারা যান। ২০১৮ সালের আগস্ট মাসে হুজযাতুল ইসলাম একাডেমী আল্লামা মুহাম্মদ সালেম কাসেমির জীবন শীর্ষক আন্তর্জাতিক সেমিনার আয়োজন করে। দারুল উলুম ওয়াকফ দেওবন্দের তার উত্তরসূরি পুত্র আল্লামা মুহাম্মদ সুফিয়ান কাসমি।
ইউজিন উইকলি

২০১৫ সালে মৃত্যুর আগ পর্যন্ত "ওয়াল স্ট্রিট জার্নালের" সাবেক সম্পাদক ফ্রেড টেলর এ সাপ্তাহিকের মালিক মালিক ছিলেন। বর্তমানে এর সম্পাদক ক্যামিলা মার্টেনসেন। 
ইউজিন সাপ্তাহিক তাদের প্রতিবেদন, ফটোগ্রাফি ও শিল্প সমালোচনার জন্যে একাধিক আঞ্চলিক ও জাতীয় পুরস্কার জিতেছে।
সৈয়দ আতর আলী

সৈয়দ আতর আলী ছিলেন একজন মুক্তিযুদ্ধ সংগঠক ও রাজনীতিবিদ। তিনি ১৯৭১ সালে মুক্তিযুদ্ধের সময় ৮ ও ৯ নং সেক্টরের পলিটিক্যাল কনভেনর হিসেবে দায়িত্ব পালন করেছেন।
সৈয়দ আতর আলী ১৯১৬ সালে বর্তমান মাগুরা সদর উপজেলার পাটখালি গ্রামে জন্মগ্রহণ করেন। তিনি তিনি গঙ্গারামপুর পিকে হাইস্কুল ও নড়াইল ভিক্টোরিয়া কলেজ থেকে মাধ্যমিক ও উচ্চমাধ্যমিক পরীক্ষায় উন্নীত হন। এরপর, কলকাতার প্রেসিডেন্সি কলেজ থেকে স্নাতক ডিগ্রি লাভ করেন তিনি।
ছাত্রাবস্থায় প্রগতিশীল রাজনীতির সাথে জড়িত হয়ে পড়েন তিনি। তিনি হোসেন শহীদ সোহরাওয়ার্দী, আবদুল হামিদ খান ভাসানী ও বঙ্গবন্ধু শেখ মুজিবুর রহমানের সাহচর্য লাভ করেছিলেন। ১৯৪৯ সালে তৎকালীন মাগুরা মহকুমা আওয়ামী লীগের প্রতিষ্ঠাতা সভাপতি হিসেবে নির্বাচিত হন। ১৯৭০ সালের নির্বাচনে তিনি পূর্ববঙ্গ আইন পরিষদে মাগুরা-২ আসন থেকে প্রাদেশিক পরিষদের সদস্য হিসেবে নির্বাচিত হন।
১৯৭১ সালে মুক্তিযুদ্ধ শুরু হলে তিনি সোহরাব হোসেন ও মোহাম্মদ আছাদুজ্জামানকে সাথে নিয়ে মাগুরায় পাকিস্তানি বাহিনী ও দোসরদের আক্রমণ প্রতিরোধে প্রয়োজনীয় নির্দেশনা প্রদান করেন। তিনি মুক্তিযুদ্ধের সময় ৮ ও ৯ নম্বর সেক্টরের পলিটিক্যাল কনভেনর হিসেবে নিযুক্ত হন।
সৈয়দ আতর আলী ১৯৭১ সালের সেপ্টেম্বর মাসে ৮ ও ৯ নম্বর সেক্টরের পলিটিক্যাল কনভেনর হিসেবে দায়িত্ব পালনরত অবস্থায় অসুস্থ হয়ে পড়েন। ১৯৭১ সালের ১৩ অক্টোবর ভারতের পশ্চিমবঙ্গের চব্বিশ পরগণা জেলার কল্যাণী হাসপাতালে মৃত্যুবরণ করেন। তার মৃত্যুর পর তার শেষ ইচ্ছানুযায়ী তাকে তৎকালীন মুক্তাঞ্চল যশোর জেলার ঝিকরগাছা উপজেলার কাশিপুর গ্রামে সমাহিত করা হয়।
স্মৃতিপ্রস্থান সূত্র

স্মৃতিপ্রস্থান সূত্র বা সতিপট্‌ঠান সুত্ত, সূত্র পিটকের মজ্ঝিমনিকায়ের অন্তর্গত। এটি মূলপর্যায় বর্গের মূল পঞ্চাশ সূত্রের দশম সূত্র। এই সূত্রটির উপর ভিত্তি করে দীঘনিকায়ে ২২তম সূত্র, মহাস্মৃতিপ্রস্থান সূত্রটি প্রবর্তিত হয়। এই সূত্রে মূলত বিপশ্যনা ধ্যান এর পদ্ধতি ও প্রক্রিয়া আলোচনা করা হয়েছে। বৌদ্ধ ধর্মে ধ্যানের পদ্ধতি ও প্রক্রিয়ার উপরে প্রবর্তিত বহু সূত্রের মধ্যে স্মৃতিপ্রস্থান সূত্রটি অন্যতম, এবং নির্বাণ লাভের জন্য একে উৎকৃষ্ট উপায় হিসেবে বলা হয়েছে "...নির্বাণ লাভ করার জন্য, এই চার ধরনের ভাবনা বা ধ্যানই একমাত্র উত্‌কৃষ্ট উপায়।"
গৌতম বুদ্ধ ত্রিপিটকের সকল সূত্রের প্রবর্তক হলেও তার সময়কাল থেকে সূত্রগুলো মহাসংগীতির আধ পর্যন্ত যথাযথভাবে লিপিবদ্ধ করে রাখা হয়নি। তার মহাপরিনির্বাণের তিন মাস পর , রাজগৃহের নিকটবর্তী সপ্তপর্ণী গুহায় প্রথম বৌদ্ধ সংগীতি অনুষ্ঠিত হয়, এবং পৃষ্ঠপোষকতা ছিলেন সম্রাট অজাতশত্রু । ভিক্ষুগণ তথা সঙ্ঘ, তখন থেকে ত্রিপিটক সংরক্ষণ করে এসেছে।
স্মৃতিপ্রস্থান সূত্রের অনানুষ্ঠানিক বাংলা অনুবাদের নিদর্শন অনেক রয়েছে। তবে সর্বজন বিদিত, যা একাডেমিক লিটারেচারে গ্রহণযোগ্য, এরকম অনুবাদ সর্বপ্রথম করেছেন বেণীমাধব বড়ুয়া, বিংশ শতাব্দীর প্রথমার্ধে।
মজ্ঝিম নিকায়ের ১০ম, স্মৃতিপ্রস্থান সুত্রে, গৌতম বুদ্ধ মানসিক প্রশান্তির চার ধরনের ভিত্তির কথা উল্লেখ করেছেন; 
১) কায়া, ২) বেদনা (অনুভূতি), ৩) চিত্ত (মন), ও ৪) ধর্ম (বুদ্ধের শিক্ষা)।
১) কায়াঃ 
২) (অনুভূতি) বেদনাঃ
৩) চিত্তঃ
৪) (গৌতম বুদ্ধের শিক্ষা) ধর্মঃ
বাংলাদেশ নার্সিং ও মিডওয়াইফারি কাউন্সিল

ভারত ভাগের আগে বেঙ্গল নার্সিং কাউন্সিলের অধীনে তিনটি জুনিয়র নার্সিং স্কুল থেকে নার্সদের প্রশিক্ষণ দেওয়া হত। ১৯৪৭ সালে ঢাকা মেডিকেল কলেজ হাসপাতালে প্রথম পেশাদার সিনিয়র নার্সিং স্কুল প্রতিষ্ঠিত হয় এবং মাদ্রাজ থেকে আগত কয়েকজন প্রশিক্ষক, সিস্টার এবং কর্মী নার্স দ্বারা এটি পরিচালিত হত। সে সময় নার্সিং সেবার অধীক্ষকের পদটি সৃষ্টি করা হয়। দেশ ভাগের পর পূর্ব পাকিস্তানে নার্সিং কাউন্সিল প্রতিষ্ঠিত হয় এবং নার্সিং সেবার অধীক্ষক ওই কাউন্সিলের ভারপ্রাপ্ত নিবন্ধরক্ষক হন।
১৯৪৯ সালে একদল নার্সকে প্রাথমিক প্রশিক্ষণের জন্য ইংল্যান্ডে প্রেরণ করা হয়, ফিরে আসার পর তাদের নার্সিং সেবা বিভাগের বিভিন্ন নেতৃত্বের পদে নিয়োগ দেওয়া হয়। ১৯৫০ সালে তৎকালীন সরকার বিদেশে পড়াশুনার জন্য নার্সদের ফেলোশিপ প্রদান করে। ডাব্লুএইচও ১৯৫২ সালে নার্সিংয়ের ক্ষেত্রে তাদের প্রযুক্তিগত সহায়তা দেয়া শুরু করে, ফলস্বরূপ শিক্ষামূলক কর্মসূচিগুলি হালনাগাদ হয়।
১৯৫২ সালে নার্সিং শিক্ষা এবং সেবার নিয়ন্ত্রক সংস্থা হিসাবে পূর্ব পাকিস্তান নার্সিং কাউন্সিল গঠিত হয়। বাংলাদেশ স্বাধীন হবার পর এর নামকরণ হয় বাংলাদেশ নার্সিং কাউন্সিল।
১৯৮৩ সালে রাষ্ট্রপতির অধ্যাদেশ বলে বাংলাদেশ নার্সিং কাউন্সিল পূর্ণাঙ্গ ক্ষমতা পায়। ২০১৬ সালে জাতীয় সংসদে বাংলাদেশ নার্সিং ও মিডওয়াইফারি কাউন্সিল আইন পাস হয়, ফলে বাংলাদেশ নার্সিং কাউন্সিল অবলুপ্ত হয়ে বাংলাদেশ নার্সিং ও মিডওয়াইফারি কাউন্সিলে পরিণত হয়।
চন্দননগর রেলওয়ে স্টেশন

চন্দননগর রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি চন্দন নগর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩৩ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান প্রধান রেলপথ বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
টাইরেল জনসন

টাইরেল ফ্যাবিয়ান জনসন (; জন্ম: ১০ জানুয়ারি, ১৯১৭ - মৃত্যু: ৫ এপ্রিল, ১৯৮৫) ত্রিনিদাদের তুনাপুনা এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ দলের প্রতিনিধিত্ব করেছেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করেছেন টাইরেল জনসন।
দীর্ঘদেহী ও শীর্ণাকৃতি গড়নের অধিকারী ছিলেন টাইরেল জনসন। ইন-সুইঙ্গারে দক্ষতা প্রদর্শন করেছিলেন। ১৯৩৫-৩৬ মৌসুম থেকে ১৯৩৮-৩৯ মৌসুম পর্যন্ত টাইরেল জনসনের প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ১৯৩৯ তারিখে টেস্ট দলে অন্তর্ভুক্তির প্রশ্নে যাচাই-বাছাইয়ের খেলায় ৪১ রান খরচায় ছয় উইকেট দখল করেছিলেন। ফলশ্রুতিতে, ১৯৩৯ সালে ইংল্যান্ড গমনের লক্ষ্যে ওয়েস্ট ইন্ডিজ দলের সদস্যরূপে অন্তর্ভুক্ত হন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন টাইরেল জনসন। ১৯ আগস্ট, ১৯৩৯ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষিক্ত হন। ঐ টেস্টে দলীয় সঙ্গী ভিক স্টলমেয়ার ও প্রতিপক্ষীয় নরম্যান ওল্ডফিল্ডের সাথে একযোগে অভিষেক ঘটে তার।
ইংল্যান্ডে অবস্থান করেই ওরচেস্টারে সফরের প্রথম প্রস্তুতিমূলক খেলায় প্রথম বলেই উইকেট লাভের অধিকারী হন। কিন্তু, পরবর্তী প্রথম-শ্রেণীর খেলায় অংশ নিয়ে মাত্র আট উইকেট পেয়েছিলেন। তন্মধ্যে, তিন-টেস্টে গড়া সিরিজের ওভাল টেস্টে অভিষেকের প্রথম বলেই ওয়াল্টার কিটনকে বোল্ড করে তাৎক্ষণিক সফলতার স্বাক্ষর রাখেন। এরপর লেন হাটনকে বোল্ড করে ২/৫৩ বোলিং পরিসংখ্যান গড়েন। দ্বিতীয় ইনিংসে নরম্যান ওল্ডফিল্ডকে ডেরেক সিলি’র কটে পরিণত করে বিদেয় করে ১/৭৬ পান। ব্যাট হাতে অপরাজিত ৯ রান তুলেন। খেলাটি ড্রয়ে পরিণত হয়েছিল ও স্বাগতিক দল ১-০ ব্যবধানে সিরিজ জয় করে।
এই একমাত্র টেস্ট খেলাটিই টাইরেল জনসনের সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। সামগ্রীকভাবে এ সফরে ৩২ গড়ে মাত্র ১৬ উইকেট পেয়েছিলেন। দ্বিতীয় বিশ্বযুদ্ধের ঘনঘটায় তার আর খেলার সুযোগ হয়নি। ৫ এপ্রিল, ১৯৮৫ তারিখে ৬৮ বছর বয়সে ত্রিনিদাদের কোভা এলাকায় টাইরেল জনসনের দেহাবসান ঘটে।
হাসান সিরাজ সুজা

হাসান সিরাজ সুজা হলেন একজন বাংলাদেশি আইনজীবী ও রাজনীতিবিদ। তিনি জাতীয় পার্টির এর রাজনীতির সাথে যুক্ত। তিনি জাতীয় পার্টির কেন্দ্রীয় কমিটিতে চেয়ারম্যানের উপদেষ্টা হিসেবে দায়িত্ব পালন করছেন। তিনি পূর্বে জাতীয় পার্টির কেন্দ্রীয় কমিটিতে যুগ্ম মহাসচিব হিসেবে দায়িত্ব পালন করেছেন। এছাড়া, তিনি জাতীয় পার্টির অঙ্গসংগঠন জাতীয় আইনজীবী ফেডারেশনের সহসভাপতি হিসেবে দায়িত্ব পালন করছেন।
বার্কলি গ্যাসকিন

বার্কলি বারট্রাম ম্যাকগারেল গ্যাসকিন (; জন্ম: ২১ মার্চ, ১৯০৮ - মৃত্যু: ২ মে, ১৯৭৯) ব্রিটিশ গায়ানার ডেমেরারার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম পেসার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন বার্কলি গ্যাসকিন।
১৯২৮-২৯ মৌসুম থেকে ১৯৫৩-৫৪ মৌসুম পর্যন্ত বারট্রাম গ্যাসকিনের প্রথম-শ্রেণীর খেলোয়াড়ী জীবন চলমান ছিল। ১৯২৯ থেকে ১৯৫৩ সময়কালের পুরোটা সময়ই গায়ানার পক্ষে মিডিয়াম-পেস বোলার ও নিচেরসারির ব্যাটসম্যান হিসেবে খেলতেন। তন্মধ্যে, ১৯৫০-৫১ মৌসুমে জ্যামাইকার বিপক্ষে ব্যক্তিগত সেরা বোলিং পরিসংখ্যান ৭/৫৮ দাঁড় করান। এছাড়াও, ১৯৫০-৫১ মৌসুম থেকে ১৯৫২-৫৩ মৌসুম পর্যন্ত গায়ানা দলের অধিনায়কের দায়িত্ব পালন করেছেন তিনি।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ পেয়েছিলেন বার্কলি গ্যাসকিন। ২১ জানুয়ারি, ১৯৪৮ তারিখে ব্রিজটাউনে সফরকারী ইংল্যান্ডের বিপক্ষে টেস্ট ক্রিকেটে অভিষেক পর্ব সম্পন্ন হয় তার। ১১ ফেব্রুয়ারি, ১৯৪৮ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশগ্রহণ করেন।
১৯৪৭-৪৮ মৌসুমে ইংরেজ দল ওয়েস্ট ইন্ডিজ গমন করে। এ সফরেই সিরিজের গাবি অ্যালেনের নেতৃত্বাধীন ইংরেজ দলের বিপক্ষে অনুষ্ঠিত সিরিজের দুই টেস্টে তার অংশগ্রহণ ছিল। তবে, খুব কমই স্বীয় প্রতিভার স্বাক্ষর রেখেছিলেন। তখন তার বয়স প্রায় চল্লিশ ছুঁইছুঁই করছিল।
ক্রিকেট খেলা থেকে অবসর গ্রহণের পর তিনবার ওয়েস্ট ইন্ডিজ দলকে নিয়ে বিদেশ গমন করেন। তার ব্যবস্থাপনায় ওয়েস্ট ইন্ডিজ দল ১৯৫৮-৫৯ মৌসুমে ভারত ও পাকিস্তান; ১৯৬৩ সালে ইংল্যান্ড এবং ১৯৬৮-৬৯ মৌসুমে নিউজিল্যান্ড সফরে যায়। দল ব্যবস্থাপকের দায়িত্ব থাকাকালে ভারত-পাকিস্তান সফরে শৃঙ্খলাভঙ্গের কারণে ফাস্ট বোলার রয় গিলক্রিস্টকে দেশে ফেরৎ পাঠিয়েছিলেন।
প্রশাসনে অংশগ্রহণ করে স্মরণীয় হয়ে থাকবেন। মৃত্যু পূর্ব-পর্যন্ত গায়ানা ক্রিকেট অ্যাসোসিয়েশনের সভাপতির দায়িত্ব পালন করতেন। গায়ানার পক্ষ থেকে ওয়েস্ট ইন্ডিজ কন্ট্রোল বোর্ডে প্রতিনিধিত্ব করেন। এছাড়াও, ওয়েস্ট ইন্ডিজের দল নির্বাচকমণ্ডলীর ভূমিকায় অবতীর্ণ হয়েছিলেন। গায়ানীয় কর্ম কমিশনে ঊর্ধ্বতন কর্মকর্তা হিসেবে কাজ করেছেন।
ব্যক্তিগত জীবনে ধূমপায়ী ছিলেন। ২ মে, ১৯৭৯ তারিখে ৭১ বছর বয়সে গায়ানার ডেমেরারার জর্জটাউনে বার্কলি গ্যাসকিনের দেহাবসান ঘটে।
এম এইচ খান

রিয়ার অ্যাডমিরাল এম এইচ খান (১ ফেব্রুয়ারি ১৯৩২ - ১৩ অক্টোবর ২০১৮) বাংলাদেশ নৌবাহিনীর সাবেক প্রধান ছিলেন। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন।
রিয়ার এডমিরাল এম এইচ খান ১৯৩২ সালের ১ ফেব্রুয়ারি জন্ম গ্রহণ করেন। ১৯৫৪ সালের ১ জানুয়ারিতে তিনি পাকিস্তান নৌবাহিনীতে যোগ দেন।
রিয়ার অ্যাডমিরাল এম এইচ খান (মুশাররফ হোসেন খান) বাংলাদেশ নৌবাহিনীর সাবেক প্রধান। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন। তার দায়িত্বের সময় ১৯৭৪ সালের ১০ জানুয়ারি সরকার বাংলাদেশ নৌবাহিনীর বৃহত্তম প্রশিক্ষণ ঘাঁটি বানৌজা ঈসা খানকে কমিশনিং এবং নৌবাহিনীকে ‘নেভাল এনসাইন’ প্রদান করেন। ১৯৭৫ থেকে ১৯৭৭ সাল পর্যন্ত জিয়াউর রহমান এবং বাংলাদেশ বিমান বাহিনীর দ্বিতীয় প্রধান এয়ার ভাইস মার্শাল মুহাম্মদ গোলাম তাওয়াবের সাথে "চীফ মার্শাল ল' এডমিনিস্ট্রেটর" হিসেবে বাংলাদেশ নৌবাহিনীর সাবেক প্রধানের দ্বায়িত্ব পালন করেন। তাছাড়া নৌ সদর দপ্তর প্রতিষ্ঠা থেকে শুরু করে স্বাধীনতা পরবর্তী সময়ে বাংলাদেশে একটি শক্তিশালী নৌবাহিনী গড়ার সূত্রপাত তার সময়ে শুরু হয়।
মৃত্যুকালে তিনি একমাত্র পুত্র সন্তান এবং স্ত্রীসহ অনেক শুভাকাঙ্খী রেখে গেছেন।
বাংলাদেশ নৌবাহিনীর সাবেক প্রধান রিয়ার অ্যাডমিরাল (অব.) মোশাররফ হোসেন খান (এম এইচ খান) শনিবার ১৩ অক্টোবর ২০১৮ সকালে ৮৭ বছর বয়সে বার্ধক্যজনিত কারণে সম্মিলিত সামরিক হাসপাতালে চিকিৎসাধীন অবস্থায় তিনি মারা যান। একদিন পর সোমবার ঢাকা সেনানিবাসের বানৌজা হাজী মহসীনে জানাজা অনুষ্ঠিত হয়। এরপর বাংলামোটরের পারিবারিক কবরস্থানে দাফন করা হয়।
জয় চৌধুরী

জয় চৌধুরী একজন বাংলাদেশী চলচ্চিত্র অভিনেতা। ২০১২ সালে এক জবান সিনেমার মাধ্যমে তার ক্যারিয়ার শুরু হয়। তিনি "হিটম্যান, " চিনি বিবি, আজব প্রেম এবং অন্তর জ্বালা জন্য সর্বাধিক পরিচিত।
২০১২ সালে মুক্তিপ্রাপ্ত "এক জবান" চলচ্চিত্রে অভিনয়ের মাধ্যমে তিনি চলচ্চিত্র জগতে পা রাখেন। ২০১৪ সালে তার অভিনীত চলচ্চিত্র "ভালবাসলে দোষ কি তাতে" ও "হিটম্যান" ও "ক্ষণিকের ভালোবাসা" মুক্তি পায়। ২০১৫ সালে তার অভিনীত চলচ্চিত্র "চিনিবিবি" ও "আজব প্রেম" মুক্তি পায়। ২০১৭ সালে মুক্তি পায় তার অভিনীত চলচ্চিত্র "অন্তর জ্বালা"। চলচ্চিত্রটিতে দুলাল চরিত্রে তার অভিনয় দর্শকদের নিকট প্রশংসিত হয়।
অ্যাথল রোয়ান

অ্যাথল ম্যাথু বার্চেল রোয়ান (; জন্ম: ৭ ফেব্রুয়ারি, ১৯২১ - মৃত্যু: ২২ ফেব্রুয়ারি, ১৯৯৮) জোহেন্সবার্গের কেনসিংটন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন অ্যাথল রোয়ান।
১৯৩৯-৪০ মৌসুম থেকে ১৯৫১ সাল পর্যন্ত অ্যাথল রোয়ানের প্রথম-শ্রেণীর খেলোয়াড়ী জীবন চলমান ছিল। ১৯৪৯-৫০ মৌসুমে ওয়ান্ডারার্সে নাটকীয়ভাবে সেরা বোলিংশৈলী প্রদর্শন করেছিলেন। ট্রান্সভালের সদস্যরূপে সফররত অস্ট্রেলিয়া একাদশের বিপক্ষে ইনিংসে ৯/১৯ পান। ফলে অস্ট্রেলিয়া দল ৮৪ রানে গুটিয়ে যায়। ৬৯ রানের জয়ের লক্ষ্যমাত্রায় ট্রান্সভাল দল অবশ্য ৫৩ রানে অল-আউট হয়।
সমগ্র খেলোয়াড়ী জীবনে পনেরোটি টেস্টে অংশ নেয়ার সৌভাগ্য হয়েছে অ্যাথল রোয়ানের। ৭ জুন, ১৯৪৭ তারিখে নটিংহামের ট্রেন্ট ব্রিজে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৬ আগস্ট, ১৯৫১ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
অংশগ্রহণকৃত ১৫ টেস্টের সবকটিই ইংল্যান্ডের বিপক্ষে খেলেছেন। তন্মধ্যে, লেন হাটনকে এগারোবার আউট করেন। ১৯৪৮-৪৯ মৌসুমের সিরিজ থেকে ১৯৫১ সালের প্রথম টেস্ট পর্যন্ত একাধারে পাঁচবার লেন হাটন তার শিকারে পরিণত হয়েছিলেন। বারোবারও তাকে আউট করতে পারতেন। তবে, ওভালে উইকেট-রক্ষক রাসেল এনডিন সহজ ক্যাচ গ্লাভসবন্দী করতে পারেননি। ১৯৫১ সালে ইংল্যান্ড গমনের জন্য দক্ষিণ আফ্রিকা দলে অন্তর্ভুক্ত করা হয়। দলটিতে ক্লাইভ ফন রাইনেভেল্ড, অ্যাথল রোয়ান, জন ওয়েট, জ্যাকি ম্যাকগ্লিউ, রয় ম্যাকলিন, কুয়ান ম্যাকার্থি, রাসেল এনডিন, মাইকেল মেল, পার্সি ম্যানসেল, জিওফ্রে চাব, এরিক রোয়ান, ডাডলি নোর্স, জ্যাক চিদাম, জর্জ ফুলারটন ও নরম্যান মানের অংশগ্রহণ ছিল।
ডাডলি নোর্সের অধিনায়কত্বে খেলেন তিনি। এক বছর পূর্বে পোর্ট এলিজাবেথে বোলিংয়ের অবস্থান অপরিবর্তিত রেখে ৬০-৯-১৬৬-৫ করেন।
দক্ষিণ আফ্রিকার অন্যতম সেরা স্পিনার ছিলেন তিনি। মনপ্রাণ হৃদয় খুলে খেলায় অংশ নিতেন। তবে, সৌভাগ্য তার দুয়ারে নাড়া দেয়নি। আঘাতের কারণে অস্ট্রেলিয়ার বিপক্ষে টেস্ট খেলতে পারেননি। লেন হাটন জিম লেকারের সাথে রোয়ানকে মূল্যায়ন করেছেন। দ্বিতীয় বিশ্বযুদ্ধের পূর্বে ফাস্ট-মিডিয়াম বোলিং করতেন। পশ্চিম রণাঙ্গনে জার্মানদের হাতে ধৃত হন। দ্বিতীয় বিশ্বযুদ্ধকালীন তার পা আঘাতপ্রাপ্ত হয়েছিল। সম্মুখের পায়ে সম্পূর্ণ চাপ রাখতে পারতেন না। প্রায়শঃই ব্যথা নিয়ে বোলিং কর্মে অগ্রসর হতেন। তবে, জ্যেষ্ঠ ভ্রাতা এরিক রোয়ান তাকে পর্যাপ্ত সাহস যোগাতেন। ব্যথার মাত্রা উত্তরোত্তর বৃদ্ধি পেতে থাকলে ১৯৫১ সালে ইংল্যান্ড সফরের পর অবসর নিতে বাধ্য হন।
তার জ্যেষ্ঠ ভ্রাতা এরিক রোয়ান ১৯৩৫ থেকে ১৯৫১ সময়কালে দক্ষিণ আফ্রিকার পক্ষে ২৬ টেস্ট ক্রিকেটে অংশ নিয়েছেন। ব্যক্তিগত জীবনে বিবাহিত ছিলন তিনি। অ্যাথল রোয়ানের জামাতা টিডব্লিউ ফন বিউগ ও নাতি বিডব্লিউ ফন বিউগ প্রথম-শ্রেণীর ক্রিকেটে অংশগ্রহণ করেছেন। ২২ ফেব্রুয়ারি, ১৯৯৮ তারিখে ৭৭ বছর বয়সে পশ্চিম কেপের হারম্যানাস এলাকায় অ্যাথল রোয়ানের দেহাবসান ঘটে।
মুহাম্মদ গোলাম তাওয়াব

এয়ার ভাইস মার্শাল মুহাম্মদ গোলাম তাওয়াব (১ জুলাই ১৯৩০ - ২৩ ফেব্রুয়ারি ১৯৯৯) বাংলাদেশ বিমান বাহিনীর দ্বিতীয় প্রধান ছিলেন। জেনারেল জিয়াউর রহমানের সঙ্গে ১৯৭৫ থেকে ১৯৭৬ পর্যন্ত বাংলাদেশ বিমান বাহিনীর প্রধান হিসেবে দায়িত্ব পালন করেন। তখন বাংলাদেশ নৌবাহিনীর প্রধান ছিলেন রিয়ার অ্যাডমিরাল এম এইচ খান।
মুহাম্মদ গোলাম তাওয়াব ১ জুলাই ১৯৩৯ সালে ব্রিটিশ ভারতীতের কিশোরগঞ্জ (বর্তমান বাংলাদেশ) জন্মগ্রহণ করেন। জার্মান নাগরিক হেনরিয়েটার সাথে তার বিয়ে হয়েছিলো। তার দুই ছেলে ও এক মেয়ে। 
দেশ স্বাধীনের পর ১৯৭৫ সালে তাকে এয়ার ভাইস মার্শাল পদে উন্নীত করে বাংলাদেশ বিমান বাহিনীর প্রধান পদে নিযুক্ত করা হয়। ১৫ আগস্ট ১৯৭৫ সালে শেখ মুজিবকে হত্যার পর শরিফুল হক ডালিম এর সহযোগিতায় বীর প্রতীক এম হামিদুল্লাহ খানের পরামর্শে তাকে পশ্চিম জার্মানি থেকে দেশে আনা হয়। এ.কে খন্দকারকে সরিয়ে তাকে বিমান বাহিনী প্রধান করা হয়। 
সাবেক এয়ার ভাইস মার্শাল মুহাম্মদ গোলাম তাওয়াব ১৫ সেপ্টেম্বর ১৯৫১ সালে পিএএফ একাডেমি রিসালপুর থেকে স্নাতক হওয়ার পর পাইলট অফিসার হিসেবে পাকিস্তান বিমান বাহিনীতে কমিশন লাভ করেন। পাকিস্তান বিমান বাহিনীতে লিজেন্ডের মর্যাদা পান তিনি। ১৯৬৫ সালে ভারত-পাকিস্তান যুদ্ধে তার কৃতিত্বের জন্য তাকে সিতরাত-এ-জুর্‌রাত ("পাকিস্তান ডিফেন্স ফোর্সের তৃতীয় সম্মানজনক পুরস্কার") দেওয়া হয়।
কর্ণেল ফারুক রহমানের ছত্রচ্ছায়ায় ১৯৭৬ সালের ৩০ এপ্রিল বগুড়া সেনানিবাসে একটি অভ্যুত্থান ঘটে। সেনা প্রধান জিয়াউর রহমান কঠোরহাতেই এই বিদ্রোহ দমন করেন। অভিযোগ ওঠে এয়ার ভাইস মার্শাল মুহাম্মদ গোলাম তাওয়াব অভ্যুত্থানে জড়িত। ১৯৭৭ সালে জোরপূর্বক অবসরে পাঠিয়ে দেশ ছাড়তে বাধ্য করা হয়। 
বিমান বাহিনী থেকে অবসর গ্রহণের পর পশ্চিম জার্মানিতে ফিরে যান। মূত্রথলির ক্যান্সারে আক্রান্ত থেকে বেশ কয়েক বছর অসুস্থতার পর ২৩ ফেব্রুয়ারি ১৯৯৯ সালে মিউনিখে মারা যান।
মায়ের মর্যাদা

মায়ের মর্যাদা হচ্ছে ২০০৬ সালে মুক্তিপ্রাপ্ত একটি বাংলাদেশী পারিবারিক প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন দিলীপ বিশ্বাস এবং জি সিরিজ ও গীতি কথাচিত্রের ব্যানারে প্রযোজনা করেছেন গায়ত্রী বিশ্বাস। চলচ্চিত্রটিতে অভিনয় করেছেন মান্না, শাকিব খান, মৌসুমী, শাবনূর, ববিতা, সোহেল রানা, হুমায়ুন ফরিদী, ডলি জহুর সহ আরোও অনেকে। এটি দিলীপ বিশ্বাস পরিচালিত শেষ চলচ্চিত্র। এটি মান্না, শাকিব খান, মৌসুমী, ও শাবনূর একত্রে অভিনীত প্রথম ও শেষ চলচ্চিত্র।
"মায়ের মর্যাদা" চলচ্চিত্রের সঙ্গীত পরিচালনা করেছেন বাংলাদেশের বিশিষ্ট সঙ্গীত পরিচালক ইমন সাহা
জাতীয় জুট মিলস লিমিটেড

জাতীয় জুট মিলস লিমিটেড বাংলাদেশের সিরাজগঞ্জ জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। প্রতিষ্ঠাকালীন সময় এটির নাম ছিলো কওমী জুট মিলস লিমিটেড যা পরবর্তীতে বন্ধ হয় যায় এবং ২০১১ সালে পুনরায় এটিকে বর্তমান নামে চালু করা হয়।
বাংলাদেশের উত্তরাঞ্চলের রাজশাহী বিভাগের সিরাজগঞ্জ জেলার রায়পুরে এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি কওমী জুট মিল নামে ১৯৬০ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালে তৎকালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয়; পরবর্তীতে, ২০১১ সালে পুনরায় সরকারি অর্থায়নে এটিকে নতুন নামে চালু করা হয়।
এই বৃহদায়তন শিল্প-কমপ্লেক্সটি ৭৫.২১ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪ হাজার কর্মী কাজ করতে পারে।
এই মিলে রয়েছে ২৫২ হেসিয়ান, ২৪৮ সেকিং, ৩২ সিবিসি ও ৫৮০ স্পিন্ডেল লুম এবং গড়ে এর মাসিক উৎপাদন ক্ষমতা ১০.৫৬ মেট্রিক টন হেসিয়ান, ৩৪.৫৬ মেট্রিক টন সেকিং ও ২.৮৮ মেট্রিক টন সিবিসি লুম।
এস/২০০৯ এস ১

এস/২০০৯ এস ১ হল শনির একটি প্রচালক উপগ্রহিকা। এটি শনির বি বলয়ের বহির্ভাগে অবস্থিত এবং প্রায় দূরত্ব থেকে শনিকে প্রদক্ষিণ করছে। এই উপগ্রহিকাটির ব্যাস । ২০০৯ সালের ২৬ জুলাই ক্রোনিয়ান বিষুব ঘটনার সময় যখন এই উপগ্রহিকাটি বি বলয়ের উপর প্রায় দীর্ঘ একটি ছায়া ফেলে, তখন ক্যাসিনি ইমেজিং টিম কর্তৃক এই উপগ্রহিকাটি আবিষ্কৃত হয়। এস/২০০৯ এস ১ উপগ্রহিকাটি উক্ত বলয়ের উত্তরে প্রায় বহিঃসৃত।
ডেলো পাহাড়

ডেলো হিল কালিম্পং শহরে অবস্থিত দুটি পর্বতমালার মধ্যে একটি। ডুরপিন এবং ডেলোপাহাড় দুটিকে 
সংযুক্তকারী একটি শৈলশিরার উপর কালিম্পং শহরটি অবস্থিত। সমুদ্রসমতল থেকে পাহাড়ের উচ্চতা ১,৭০৪ মিটার (৫,৫৯০ ফুট) এবং এটি কালিম্পং শহরের সর্বোচ্চ স্থান। পাহাড়টি শহরের উত্তর-পূর্ব দিকে অবস্থিত। শহরে প্রধান পানীয় জলের উৎস হিসাবে কাজ করে তিন জলের জলাধার, যার মধ্যে দুটি এই পাহাড়ের উপরে উপস্থিত। কালিম্পং শহরে রেলি উপত্যকা, তিস্তা নদী এবং এর উপত্যকাগুলির আশেপাশের গ্রামগুলি এই স্থান থেকে দেখা যায়। 
কুয়াশা মুক্ত দিনে এই পাহাড় থেকে পশ্চিম সিক্কিমের তুষারাবৃত পাহাড়গুলিও দৃশ্যমান হয়। এই পাহাড়ের শীর্ষস্থানে বহিরাগত ফুলের সম্ভার যুক্ত কটি পার্ক রয়েছে, যা বিনোদনের উদ্দেশ্যে নির্মিত। পার্কটি পর্যটকদের পাশাপাশি স্থানীয়দের জন্য একটি জনপ্রিয় পিকনিক স্পট। পার্কের কাছাকাছি একটি হিন্দু মন্দিরও এখানকার জনপ্রিয় পরিদর্শন কেন্দ্র। সামগ্রিকভাবে ডেলো পাহাড়টি কালিম্পং শহর এবং এর পার্শ্ববর্তী পাহাড়গুলির ৩৬০ ডিগ্রী দৃশ্যের একটি দৃশ্যমান দৃশ্য সরবরাহ করে।
মোহাম্মদ হাসান আলী খান

রিয়ার অ্যাডমিরাল (অবঃ) মোহাম্মদ হাসান আলী খান এনডিসি, পিএসসি, বি এন (১৯৫০ - ১৯ ফেব্রুয়ারি ২০১৩) ২০০৫ থেকে ২০০৭ সাল পর্যন্ত বাংলাদেশ নৌবাহিনীর প্রধান ছিলেন।
রিয়ার অ্যাডমিরাল (অবঃ) মোহাম্মদ হাসান আলী খান ১৯৫০ সালে গাইবান্ধার জেলার হাট লক্ষ্মীপুর নামক স্থানে জন্মগ্রহণ করেন। ৯ মে ১৯৬৯ সালে তিনি পাকিস্তান নৌবাহিনীতে একজন ক্যাডেট কর্মকর্তা হিসাবে যোগ দেন। ১৯৭২ সালে বাংলাদেশ নৌবাহিনীর নির্বাহী শাখায় কমিশন লাভ করেন। তিনি ডিফেন্স সার্ভিসেস কমান্ড অ্যান্ড স্টাফ কলেজ এবং জাতীয় প্রতিরক্ষা কলেজ ঢাকা থেকে স্নাতক লাভ করেন। যুক্তরাষ্ট্রের প্যাসিফিক সেন্টার ফর সিকিউরিটি স্টাডিজ এক্সিকিউটিভস কোর্সের ডিগ্রীও নেন। 
মোহাম্মদ হাসান আলী খান বেশ কয়েকটি পোস্টে নেতৃত্ব দেন। রেঞ্জ অফ স্টাফ কম্যান্ড ছাড়াও অ্যাডমিনিস্ট্রেটিভ অথরিটি ঢাকা (অ্যাডমিন ঢাকা) ও নৌবাহিনীর সদর দফতরের নৌবাহিনীর সহকারী চিফ (লজিস্টিক্স) সহ স্টাফ কমান্ড পদে আয়োজিত ছিলেন। তিনি ১০ জানুয়ারি ২০০৫ সালে নৌবাহিনী প্রধানের দায়িত্ব গ্রহণ করেন ও ১০ ফেব্রুয়ারি ২০০৭ সালে সেই পদ থেকে অবসরে যান।
১৮ ফেব্রুয়ারি ২০১৩ সালে তিনি মারা যান এবং বনানী সামরিক কবরস্থানে তাকে কবর দেওয়া হয়।
উৎমা নদী

উৎমা নদী বা উমস্তা নদী বা উৎমা ছড়া বাংলাদেশের সিলেট জেলা এবং মেঘালয়ের মধ্যে অবস্থিত একটি আন্তঃসীমান্ত নদী। নদীটির দৈর্ঘ্য আনুমানিক ৩৩ কিলোমিটার। এটা পার্শ্ববর্তী বিছানাকান্দির মতোই। এই নদী পূর্ব খাসি পাহাড় জেলার চেরাপুঞ্জি মৌসিনরাম সংরক্ষিত বনভূমি হতে উৎপত্তি লাভ করেছে এবং বাংলাদেশের ভেতরে মাত্র ৫ কিলোমিটার প্রবাহিত হয়ে দক্ষিণে পিয়াইন নদীতে পতিত হয়েছে।
উৎমা ছড়ার চারপাশে সারি সারি পাহাড়, পাহাড়ের বুকে গাঢ় সবুজের প্রলেপ, গাছপালা আর ঝোপঝাড় দিয়ে ভরা। পাহাড়ের বুক চিড়ে বয়ে চলেছে শীতল স্বচ্ছ জলরাশি। 
উৎমাছড়া সিলেটের কোম্পানীগঞ্জ উপজেলার উত্তর রণিখাই ইউনিয়নে অবস্থিত। শীতল স্বচ্ছ জলরাশি। ভারতের মেঘালয় রাজ্য থেকে নেমে আসা সিলেটের সীমান্তবর্তী এক নদের নাম ধলাই। মেঘালয় পাহাড়ের ঝরনার পানি এই নদের জলপ্রবাহের উৎস। ধলাই নদের উৎসমুখই হচ্ছে সাদাপাথরের রাজ্য। পাহাড়ি ঢলে উৎসমুখে পাঁচ একর জায়গা জুড়ে পড়েছে পলির মতো করে পাথরের স্তূপ। সাদা সাদা পাথর। 
রূপ-লাবণ্যে যৌবনা উৎমাছড়া পরতে পরতে সাজিয়ে রেখেছে সম্মোহনী সৌন্দর্য্য। সারি সারি পাহাড়। পাহাড়ের বুকে গাঢ় সবুজের আস্তরণ। প্রকৃতির অপার সৌন্দর্য্যের লীলাভূমি হচ্ছে উৎমাছড়া।
পাথর ছড়ানো সর্বত্র। আকাশে নীলের ছায়া। যে স্থানকে সিলেটের নতুন ‘বিছনাকান্দি’ বলে অভিহিত করা হচ্ছে। সৌন্দর্য্যটা আসলে বর্ষাকালেই বেশি উপভোগ করা যায়। আর তা ছাড়া বর্ষার সময়ে উৎমাছড়ার সৌন্দর্য্য সবচেয়ে বেশি ধরা দেয়। অন্যান্য মৌসুমে উতমাছড়াকে মরুভূমির বুকে গজিয়ে ওঠা উদ্যানের মতো মনে হয়। যে দিকেই  যাবেন শুধু পাথর আর পাথর। সে সব পাথরের কোনোটাতে মোটা ঘাসের আস্তরণ, আবার কোনোটা বা ধবধবে সাদা।
কালাগুল চা বাগান

কালাগুল চা বাগান বাংলাদেশের সিলেট জেলায় অবস্থিত একটি চা বাগান। সিলেট শহরের উত্তর প্রান্ত ঘিরে ১৫ কিলোমিটার দূরে বিমানবন্দর সড়কে চৌকিদেকিতে মনোলোভা একটি চা বাগান কালাগুল চা বাগান। এর পাশেই বাংলাদেশ তথা উপমহাদেশের বৃহত্তম এবং সর্বপ্রথম প্রতিষ্ঠিত চা বাগান মালনীছড়া চা বাগান ও লাক্কাতুরা চা বাগান অবস্থিত।
১৮৫৪ সালে পাক-ভারতীয় উপমহাদেশের সিলেটেই প্রথম চা উৎপাদন শুরু হয়। চায়ে অভ্যস্ত হয়ে পড়ে ব্রিটিশ আর বাংলাদেশিরা। ১৯৮৮ সাল থেকে এখনও ব্যক্তিগত মালিকানায় রয়েছে। ১৯৭১ সালের ১৩ এপ্রিল কালাগুল বাগানে বিভীষিকাময় গনহত্যার সৃষ্টি হয়। চা শ্রমিকদের জীবনে সেই সময়টা এখনো ""সংগ্রামের সময়"" নামে পরিচিত। এই দিনে কালাগুল চা বাগানে গনহত্যা ও নারী নির্যাতন চালান হয়।
সিলেটের প্রাচীন চা বাগানগুলোর অন্যতম কালাগুল চা বাগান। বাগানে প্রবেশের পর পরই মেঠো পথধরে হাঁটতে হাঁটতে শোনা যায় কিচির-মিচির, যেন আপনাকে স্বাগত জানাতে  উল্লাসে মেতেছে নানা জাতের বুনো পাখি। 
সবুজ বনানীই হলো কালাগুল চা বাগান। চা বাগানের বুক ভেদ করে চলে গেছে দৃষ্টিনন্দন সড়ক। আকাশপথে যারা সিলেটে আসেন তাদের প্রথমেই স্বাগত জানায় এই চা-বাগান। বাগানে হাঁটলেই চোখে পড়বে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার, চন্দনসহ অনেক ওষুধি-শোভাবর্ধক বৃক্ষ রয়েছে বাগানটিতে। 
বাগানের পাশাপাশি কালাগুল সনাতন ধর্মাবলম্বীদের জন্য তীর্থস্থান। সনাতন বিশ্বাস মতে, মহাদেব শিবপত্নী মা কালি বা সতীর গ্রীবাংশটি এখানে পড়েছিল। কালিবাড়ী মন্দিরে পাথর রূপে তা সংরক্ষিত।
বাংলাদেশ হাওর ও জলাভূমি উন্নয়ন অধিদপ্তর

বাংলাদেশ হাওর ও জলাভূমি উন্নয়ন অধিদপ্তর এটি একটি সরকারী বোর্ড যা বাংলাদেশের জলাভূমি এবং হাওর এর ব্যবস্থাপনা ও নিয়ন্ত্রণের জন্য কাজ করে থাকে। এর সদরদপ্তর ঢাকা, বাংলাদেশ এ অবস্থিত।
বাংলাদেশ সরকার ২২ ফেব্রুয়ারি ১৯৭৭ তারিখে হাওর উন্নয়ন বোর্ড গঠন করে একটি অধ্যাদেশ পাস করে। ১১ সেপ্টেম্বর ২০০০ সালে এটি রাষ্ট্রপতির আদেশে বাংলাদেশ হাওর ও জলাভূমি উন্নয়ন অধিদপ্তরটি পুনর্গঠন করা হয়।
সূর্যডিম আম

সূর্যের ডিম আম বা মিয়াজাকি আম (বৈজ্ঞানিক নাম: "Taiyo-no-tomago")) একটি জাপানি আম। আন্তর্জাতিক বাজারে এটি ‘লাল আম’ নামে পরিচিত।
তাইয়ো নো তামাগো’র অর্থ হচ্ছে সূর্যের ডিম। এই আম অনেকটাই মুরগির ডিমের মতো। আর আমের রঙটাও যেহেতু লাল, তাই এর এমন নামকরণ করা হয়েছে। জাপানের "তাইয়ো নো তামাগো" আম, বাংলা ভাষায় যার অর্থ "সূর্যের ডিম আম" পৃথিবীর সবচেয়ে দামি আম। বিশ্বব্যপী এই আম "লাল আম" হিসেবে অধিক পরিচিত। জাপানের মিয়াজাকিতে উৎপন্ন হয় বলে অনেকে একে মিয়াজাকি আম নামেও ডাকে।
প্রতি বছর এপ্রিলে মিয়াজাকির পাইকারি বাজারে সূর্যের ডিম আমের নিলাম হয়। স্থানীয় বিশেষজ্ঞরা আমের আকার আকৃতি, রং, মিষ্টতা, স্বাদ ইত্যাদির উপর ভিত্তি করে সেরা সূর্যের ডিম নির্বাচন করেন। এই আমের সাথে উত্তর আমেরিকার ডোল ব্র্যান্ডের আমের তুলনা করা যেতে পারে। কিন্তু মূল্যের দিক থেকে তাইয়ো নো তামাগোর আম অনেকটাই এগিয়ে। তাইয়ো নো ব্র্যান্ডের আমের আরেকটি বৈশিষ্ট্য হচ্ছে এর কোনো আমের ওজনই ৩৫০ গ্রামের অধিক নয়।
খাগড়াছড়ি জেলার মহালছড়ি উপজেলার ধুমনিঘাট এলাকায় ৩৫ একর জায়গাজুড়ে ব্যক্তিগত একটি কৃষি খামারে ২০১৬ সাল থেকে সূর্যের ডিম আমের চাষাবাদ শুরু হয়েছে। ইতোমধ্যে ৩ থেকে ৪ বছর বয়সী প্রায় ১২০টি গাছের প্রতিটিতে ৩০ থেকে ৪০টি পর্যন্ত আম ধরেছে।
শাহ ইকবাল মুজতবা

রিয়ার অ্যাডমিরাল শাহ ইকবাল মুজতবা এনডিসি, পিএসসি, বি এন (জন্ম ১৯৪৮) সাবেক বাংলাদেশ নৌবাহিনীর প্রধান।
শাহ ইকবাল মুজতবা ১১ নভেম্বর ১৯৬৬ সালে পাকিস্তান নৌবাহিনীতে অফিসার ক্যাডেট হিসেবে যোগদান করেন। ১ জুন, ১৯৭০ সালে নির্বাহী শাখা কমিশন করেন। ডিফেন্স সার্ভিসেস কমান্ড ও স্টাফ কলেজ ঢাকা থেকে স্নাতক করেন। ২০০১ সালে ন্যাশনাল ডিফেন্স কলেজ থেকে ঢাকা থেকে ও স্নাতক করেন। এছাড়া ১৯৯৩ সালে মার্কিন নৌযান স্নাতকোত্তর বিদ্যালয়ে সিনিয়র ইন্টারন্যাশনাল ডিফেন্স ম্যানেজমেন্ট কোর্স (সিআইডিএমসি) এবং ১৯৯৮ সালে মার্কিন নেভি জাস্টিস স্কুলে মিলিটারি অ্যান্ড পিসকিপিং অপারেশনস কোর্স লিগ্যাল অ্যাসপেক্টে যোগদান করেন।
রিয়ার অ্যাডমিরাল শাহ ইকবাল মুজতবা বিভিন্ন ধরনের জাহাজ ও স্থাপনা পরিচালনা করেন। নৌবাহিনীর পরিচালক (ডিএনপি), নৌবাহিনী  সদর দফতরে নৌবাহিনীর পরিচালক (ডিএনপি), নৌ গোয়েন্দা পরিচালক (ডিএনআই)হিসেবে দায়িত্ব পালন করেন। নৌবাহিনীর প্রশাসনিক কর্তৃপক্ষ ঢাকা (অ্যাডমিন ঢাকা), কমান্ডার কমান্ডিং খুলনা (কমখুল), কমান্ডার কমান্ডিং বিএন ফ্লোটিলা (কম্বান), কমান্ডার কমান্ডিং চট্টগ্রাম (কমচিট)। নৌবাহিনীর সদর দফতরে নৌবাহিনীর সহকারী প্রধান (অপারেশনস) এবং নৌবাহিনীর সহকারী প্রধান (কার্সেল) হিসেবে দায়িত্ব পালন করেন। পেশাগত দায়িত্ব ছাড়াও তিনি ডিফেন্স সার্ভিসেস কমান্ড এবং স্টাফ কলেজের ডেপুটি কমান্ড্যান্ট হিসাবেও দায়িত্ব পালন করেন। প্রতিরক্ষা উপদেষ্টা হিসেবে মালয়েশিয়ায় কূটনৈতিক নিয়োগ। নৌবাহিনীর প্রধান হিসাবে নিয়োগের পূর্বে তিনি স্বরাষ্ট্র মন্ত্রণালয়ের অধীনে বাংলাদেশ কোস্ট গার্ডের মহাপরিচালক হিসাবে দায়িত্ব পালন করেন। শাহ ইকবাল মুজতবা ৪ জুন ২০০৪ সালে নৌবাহিনী প্রধান পদে নিযুক্ত হন। দীর্ঘ ৩৪ বছর নৌবাহিনীর চাকরি শেষে ১০ জানুয়ারি ২০০৫ সালে অবসর গ্রহণ করেন।
ব্যক্তিগত জীবন তিনি নাঈম মুজতবাকে বিয়ে করেন এবং তাদের দুই মেয়ে রয়েছে।
মো. আবু তাহের (রিয়ার অ্যাডমিরাল)

রিয়ার অ্যাডমিরাল মো. আবু তাহের ৪ জুন ১৯৯৯ থেকে ৩ জুন ২০০২ পর্যন্ত বাংলাদেশ নৌবাহিনীর প্রধান ছিলেন।
তিনি ১৯৯৯ সাল থেকে ২০০২ সাল পর্যন্ত বাংলাদেশ নৌবাহিনীর প্রধান ছিলেন। ২০১৭ সালে তিনি কুমিল্লা জেলার পরিষদের চেয়ারম্যান নির্বাচিত হন।
ইমামত দিবস

আরবী ১৮ ই জিলহজ ইসলামের ইতিহাসে একটি স্মরণীয় দিন। ঈদে গাদীর নামেও এ দিনটি পরিচিত। হযরত আলীর রা: এর ইমামত প্রাপ্তি দিবস।
ইমামত Day দ্বারা পালিত হয় Nizari ইসমাইলি শিয়া মুসলমানদের দিন যে তাদের বার্ষিকী উপলক্ষে বর্তমান <nowiki>(হাজার)</nowiki> ইমাম সময় ইমাম পরিণত তাঁর পূর্বসুরী সফল হয়েছে। 
আগা খান চতুর্থ ইসমাইলিসের 49 তম ইমাম, তাঁর পিতামহ আগা খান তৃতীয়টি 11 জুলাই 1957 এ সফল হয়েছিলেন। তার ইমামত দিবস বার্ষিক 11 জুলাই পালন করা হয়।
সময়ের ইমামের স্বীকৃতি ইসমাইলীদের বিশ্বাস ও বিশ্বাসের কেন্দ্রস্থল। ইমামত দিবস এটিকে শক্তিশালী করার এবং ইমামের প্রতি কৃতজ্ঞতা প্রকাশের উপলক্ষ প্রদান করে, যিনি শতাব্দীর প্রাচীন নেতৃত্বের ঐতিহ্যকে ধরে রেখে বিশ্বাসের দিকনির্দেশনা প্রদান করেন এবং তাদের জীবনের মান ও নিরাপত্তা উন্নত করতে কাজ করেন। এটি একটি দিন ইমামকে তাদের আধ্যাত্মিক আনুগত্য পুনর্বার এবং তাদের বিশ্বাসের নীতিশাস্ত্র তাদের প্রতিশ্রুতি পুনর্নবীকরণ করার একটি দিন। 
শিয়াদের মতে ইসলামী আকিদায় যেই অর্থ, যেই গুরুত্ব ও মর্যাদা একজন স্বাধীন ও পূর্ণাঙ্গ শরীয়ত প্রবর্তক নবী ও রসূলের রয়েছে, একই অর্থ, তাৎপর্য ও মর্যাদা তাদের ‘ইমামে মা’সূম’ (নিষ্পাপ ইমাম)-এরও রয়েছে।
দশম হিজরির এ দিনে রাসুল সা: যে ঘোষণা দেন তারই আলোকে এ দিনটি উদযাপিত হয় অত্যন্ত গুরুত্বের সাথে। রাসুলের সা: উক্তি বা বক্তব্যের আলোকে শিয়াদের একটা বড় অংশ বিশ্বাস করেন মোহাম্মদের পর মুসলমানদের নেতৃত্ব ন্যস্ত হয়েছিল হযরত আলীর উপর। তিনি মুসলমানদের ইমাম হিসেবে নিযুক্ত হয়েছিলেন। আর এই দায়িত্ব চূড়ান্তভাবে অর্পিত হয়েছিল গাদিরে খুমের ঐতিহাসিক স্থানে।
ক্ষেত্র বিশেষে আহলে সুন্নাতও ‘ইমাম’ এবং ‘ইমামত’ শব্দ দু’টি ব্যবহার করে থাকেন। ‘ইমাম’ হলেন ধর্মীয় ক্ষেত্রে নেতৃস্থানীয় ব্যক্তিত্ব। আর ইমামত হচ্ছে ইমামের বিশেষ যোগ্যতা বা পদবী। ধর্মীয় বিষয়াদিতে অগাধ দক্ষতা ও পান্ডিত্যের অধিকারী ব্যক্তি, যিনি আল্লাহ্ ও তাঁর রসূল এবং সাহাবা কেরামের নির্দেশিত পথের দিশারী হন এবং ধর্মীয় জটিল বিষয়াদির সমাধান দিতে যিনি সক্ষম হন তাঁকেই আহলে সুন্নাতের পরিভাষায় ‘ইমাম’ বলে। এহেন অর্থের ভিত্তিতে ‘ইমাম’ শব্দটি আপন অর্থে যথার্থ। এটা নবী, সাহাবী অথবা খলীফা কোনটার মর্যাদার সাথে আদর্শগতভাবে প্রতিদ্বন্দ্বী নয়। তাই সেটার ব্যবহার এ অর্থে আপত্তিকরও নয়।
আবু সাঈদ মোহাম্মদ আবদুল আওয়াল

নৌবাহিনীর অগ্রণী ব্যাচের সদস্য। এএসএম আবদুল আওয়াল ১৯৫৭ সালে জামালপুর জেলায় জন্মগ্রহণ করেন। ১৯৭৬ সালের জুলাই মাসে একজন ক্যাডেট কর্মকর্তা হিসাবে বাংলাদেশ নৌবাহিনীতে যোগ দেন। জানুয়ারিত ১৯৭৯ সালে তিনি বাংলাদেশ নৌবাহিনীর ভারপ্রাপ্ত উপ-লেফটেন্যান্ট হিসেবে দায়িত্ব পালন করেন। নৌ কর্মজীবনে তিনি তুরস্ক, ভারত, যুক্তরাজ্য এবং মার্কিন যুক্তরাষ্ট্রে বিভিন্ন প্রশিক্ষণ পান। ডিফেন্স সার্ভিসেস কমান্ড এবং স্টাফ কলেজ এবং ন্যাশনাল ডিফেন্স কলেজ থেকে স্নাতক হন।
সফল বন্দুকধারী হিসাবে তার দীর্ঘ নৌযান চলাকালীন প্রায় সব ধরনের জাহাজ ও সংস্থায় কমান্ড দেন। তিনি বিএনএস উমর ফারুক ও বিএনএস আলী হায়দারকে কমান্ড দেন। কমান্ডার কমান্ডিং বিএন ফ্লোটিলা (কম্বান) হিসেবে কর্মরত ছিলেন। বি এন ফ্লিট কমান্ডের স্টাফ নিয়োগের দায়িত্বে ছিলেন। প্রতিরক্ষা উপদেষ্টা হিসেবে শ্রীলংকায় কূটনৈতিক দায়িত্ব পালন করেন। রিয়ার অ্যাডমিরাল পদে পদোন্নতি পান ২৯ সেপ্টেম্বর ২০০১ সালে। নৌবাহিনী (অপারেশন) এর সহকারী চিফ হিসাবে নিয়োগ লাভ করেন। আগস্ট ২০১০ থেকে জানুয়ারী ২০১৫ পর্যন্ত মালদ্বীপের হাই কমিশনার ছিলেন। 
ব্যক্তিগত জীবনে তিনি অবিবাহিত ও এক মেয়ের জনক।
মারিও সোয়ারেস

মারিও আলবার্তো নোবার লোপস সোয়ারেস (৭ ডিসেম্বর ১৯২৪ - ৭ জানুয়ারি ২০১৭) ছিলেন একজন পর্তুগিজ রাজনীতিবিদ যিনি ১৯৭৬ থেকে ১৯৭৮ সাল পর্যন্ত পর্তুগালের প্রধানমন্ত্রী এবং ১৯৮৩ থেকে ১৯৮৫ সাল পর্যন্ত, এবং পরবর্তীতে পর্তুগালের ১৭ তম প্রেসিডেন্ট ১৯৮৬ থেকে ১৯৯৬ পর্যন্ত।
গোগনগর ইউনিয়ন

গোগনগর ইউনিয়ন নারায়ণগঞ্জ সদর উপজেলার সবচেয়ে ছোট একটি ইউনিয়ন। এটি ১৯৪৩ খ্রিষ্টাব্দে স্থাপিত হয়।
ব্রিটিশ শাসন আমলের আনুমানিক ১৯৪৩ সালে প্রথম গোগনগর ও সৈয়দপুর এলাকা নিয়ে অত্র ইউনিয়ন গঠিত হয় । ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। গোগনগর ইউনিয়নের সর্বপ্রথম চেয়ারম্যান এর নাম মো: সদর উদ্দিন দেওয়ান । পরবর্তীতে পর্যায়ক্রমে একের পর এক চেয়ারম্যান এর পরিবর্তন হয় । বর্তমান চেয়ারম্যান এর নাম ফজর আলী।
নারায়ণগঞ্জ জেলার সদর উপজেলার গোগনগর ইউনিয়নটি একটি অতি জনবহুল ইউনিয়ন। অত্র ইউনিয়নের পূর্ব দিকে দিয়ে বয়ে গেছে খরস্রোতা শীতলক্ষ্যা নদী। এবং ইউনিয়নের পশ্চিম দিকে বয়ে গেছে বুড়িগঙ্গা নদী।এছাড়াও অত্র ইউনিয়নের বুক চিরে অসংখ্যা খাল প্রবাহিত হয়েছে। এক সময় এ সকল খাল দিয়ে প্রতিনিয়ত নৌকা ও ছোট ছোট লঞ্চ চলাচল করত।
আটুলিয়া ইউনিয়ন

আটুলিয়া ইউনিয়ন খুলনা বিভাগের অন্তর্গত সাতক্ষীরা জেলার শ্যামনগর উপজেলার একটি ইউনিয়ন।
আটুলিয়া ইউনিয়নের আয়তন ১০ বর্গ কি.মি.।
২০০১ সালের পরিসংখ্যান অনুযায়ী আটুলিয়া ইউনিয়নের লোকসংখ্যা ৩৭,০৬৫ জন। এর মধ্যে পুরুষ ১৮,৫৭৫ জন এবং মহিলা ১৮,৪৯০ জন।
শ্যামনগর উপজেলা থেকে আটুলিয়া ইউনিয়নের দুরত্য প্রায় ১১ কিলোমিটার। শ্যামনগর উপিজেলা বাসস্টান্ড হতে  বাস,মটোরসাইকেল অথবা ইঞ্জীন চালিত ভ্যানে করে আটুলিয়া ইউনিয়নে আসা যায়।
আটুলিয়া ইউনিয়নে ২টি ডিগ্রি কলেজ ও ৫ মাধ্যমিক বিদ্যালয় আছে। সরকারী প্রাথমিক বিদ্যালয় আছে ১৫টি, মাদ্রাসা আছে ৭ টি।
ইউনিয়নে আনুমানিক ৫০+ টি মসজিদ এবং ১০ টি মন্দির রয়েছে।
উলুবেড়িয়া মহকুমা

উলুবেড়িয়া মহকুমা হল ভারতীয় রাজ্য পশ্চিমবঙ্গের হাওড়া জেলার অন্তর্গত একটি মহকুমা। এই মহকুমার অধীনে রয়েছে ১টি পুরসভা (উলুবেড়িয়া) এবং ৯টি সমষ্টি উন্নয়ন ব্লক। যার মধ্যে রয়েছে ৯০টি গ্রাম পঞ্চায়েত এবং ছয়টি জনসংখ্যা শহর। ছয়টি জনসংখ্যা শহর হল: খালোর, বাগনান, নাউপালা, সন্তোষপুর, বলরামপোতা এবং উত্তর পীরপুর। মহকুমার সদর দফতর উলুবেড়িয়া শহরে অবস্থিত। সমগ্র বিভাগটি উলুবেড়িয়া লোকসভা কেন্দ্রের অন্তর্গত। 
উলুবেড়িয়া মহকুমার মানুষজন উলুবেড়িয়া লোকসভা কেন্দ্রের সাংসদকে নির্বাচিত করেন। পশ্চিমবঙ্গ বিধানসভায় ৭টি আসন রয়েছে এই মহকুমা থেকে। উলুবেড়িয়া উত্তর বিধানসভা নির্বাচনক্ষেত্রটি তফসিলি জাতিভুক্তদের জন্য সংরক্ষিত।
শান রাজ্য

শান রাজ্য (, ) মিয়ানমারের একটি রাজ্য। শান রাজ্যের উত্তর সীমান্তে চীন, পূর্বে লাওস , দক্ষিণে থাইল্যান্ড এবং পশ্চিমে বার্মার পাঁচটি প্রশাসনিক বিভাগ। মায়ানমারের ১৪টি প্রশাসনিক বিভাগের মধ্যে শান রাজ্য বৃহত্তম, ১৫৫,৮০০ বর্গ কিমি জুড়ে, যা বার্মার মোট এলাকা প্রায় এক চতুর্থাংশ। বার্মিজরা তাইওয়ানকে শান মানুষ বলে অভিহিত করত, যা এলাকায় বসবাসকারী বেশ কয়েকটি জাতিগত গোষ্ঠীর মধ্যে সংখ্যাগরিষ্ঠ। শান মূলত গ্রামীণ, উল্লেখযোগ্য আকারের মাত্র তিনটি শহর: ল্যাশিও, কেনংটুং এবং রাজধানী, তাইংগী। তাইংগী থেকে রাজধানী নাইপিডো ১৫০.৭ কিলোমিটার উত্তর পূর্বের অবস্থিত। অনেক জাতিগত গোষ্ঠীর কারণে , শান রাজ্যটি বেশ কয়েকটি সশস্ত্র জাতিগত বাহিনীর আবাসস্থল। সামরিক বাহিনী বেশিরভাগ গোষ্ঠীর সাথে যুদ্ধবিরতি চুক্তিতে স্বাক্ষর করেছে, তাসত্ত্বেও রাজ্যের বিশাল অঞ্চলগুলি, বিশেষ করে সালভিন নদীর পূর্ব দিকে, কেন্দ্রীয় সরকারের নিয়ন্ত্রণের বাইরে রয়ে গেছে এবং সাম্প্রতিক বছরগুলোতে ব্যাপক জাতিগত-হান-চীনা অর্থনৈতিক ও রাজনৈতিক প্রভাব বাড়ছে।
শান রাজ্য বার্মিজ শান রাজ্যের উত্তরাধিকারী রাষ্ট্র, রাজকীয় রাজ্যগুলি যা ইরাওয়াদি উপত্যকা ভিত্তিক বার্মিজ রাজ্যের নিয়ন্ত্রণে ছিল।ঐতিহাসিক তাই-শান রাজ্যগুলি বার্মিজ শান রাজ্যগুলির পাশে বিস্তৃত ছিল, উত্তর-পশ্চিমে আসামের পূর্ণ-রাজ্যের রাজ্যগুলি পূর্বের লান ঝাং থেকে দক্ষিণ-পূর্ব দিকে লানা এবং আয়ুথায়ায় এবং পাশাপাশি বিভিন্ন ক্ষুদ্র রাজকীয় রাজ্যের অন্তর্গত বর্তমানে উত্তর চীন রাজ্য, উত্তর সাগাং বিভাগ, কাচিন রাজ্য, মায়ানমারের কায়াহ রাজ্য এবং লাওস, থাইল্যান্ড এবং চীনের ইউনান-এর দক্ষিণ-পশ্চিম অংশে অবস্থিত। বার্মিজ শান রাজ্যের সংজ্ঞা ১৩ তম থেকে ১৬ তম শতাব্দীর আভা কিংডম এবং হ্যান্থওয়াডি কিংডমকে অন্তর্ভুক্ত করে না, যদিও এই রাজ্যের প্রতিষ্ঠাতা যথাক্রমে বার্মানাইজড শান এবং মনিয়েড শান ছিলেন।
প্যাগান রাজত্বকালে শান পাহাড়ে শান রাজ্যের প্রথম প্রতিষ্ঠা শুরু হয়েছিল এবং ১২৮৭ সালের পর প্যাগান রাজ্য মঙ্গোলের কাছে পরাজিত হয়েছিল। মঙ্গোলদের সাথে শানরা দক্ষিণ দিক থেকে এসেছিল, উত্তর-পশ্চিমাঞ্চলীয় সাগাং ডিভিশন থেকে কচিন পাহাড় পর্যন্ত বর্তমান বার্মার পূর্বাঞ্চলের উত্তরে উত্তরের বেশিরভাগ শান পাহাড়ে শানরা অধিপত্য স্থাপন করেছিল এবং বর্তমানকালের শান পাহাড়ে এসেছিল। সর্বাধিক শক্তিশালী শান রাজ্যের মধ্যে মং ইয়াং (মহনিন) এবং মং কাং (মুোগুং) বর্তমান কাচিন রাজ্য, পরবর্তীকালে উত্তরাঞ্চলীয় শান রাজ্যে হেসেভি (থিন্নি), হিসপো (থিবো) এবং মং মিত্র (মোমিক)। উত্তর পশ্চিমের সাগিং বিভাগের কালে, শান রাজ্যে ইয়ওনঘে (নিউয়াংশে) এবং কেংটংং (কিংসংংং) এবং কায়াহ রাজ্যের মং পাই (মোবিয়ে) এর মতো ছোট শান রাজ্যগুলি আরও শক্তিশালী করার কনফেডারেশন গঠন করেছিল। নতুন প্রতিষ্ঠিত শান রাষ্ট্রগুলি বহু জাতিগত ছিল, যা চীনের অন্যান্য সংখ্যালঘু সংখ্যালঘুদের অন্তর্ভুক্ত ছিল, যেমন চিন, কাচিন, ওয়, তাঙ, লিসু, লাহু, পা ও হে, কায়াহ ইত্যাদি। যদিও বার্মানাইজড শান প্রতিষ্ঠিত হয়েছিল কেন্দ্রীয় বার্মা, অন্যান্য শান রাজ্যের উপর বিশেষ করে মহনিন, সারা বছর ধরে অব্যাহতভাবে আভা অঞ্চলে অভিযান চালাত। শান রাজ্যের মহনিনের নেতৃত্বাধীন কনফেডারেশন অবশেষে ১৫২৭ সালে আভা জয় করে।
শান রাজ্যটি ঐতিহ্যগতভাবে তিন উপ-রাজ্যে বিভক্ত: দক্ষিণ শান রাজ্য (১-২), উত্তর শান রাজ্য (৩-৭) এবং পূর্ব শান রাজ্য (৮-১১)। এটি আনুষ্ঠানিকভাবে ১১টি জেলায় বিভক্ত: